Мы кажам: мы разам з вамі пераможам карупцыю, калі дадзім вам магчымасць кантраляваць уладу. Якім чынам? Вельмі проста: меры павінны выбірацца, выбары не павінны фальсіфікавацца. Жыхары двара павінны вырашаць, што ў іх двары будзе – дзіцячая пляцоўка альбо сметніца. Гэта наша праграма – даць людзям магчымасць на максімальна нізкім узроўні вырашаць тое, як яны павінны жыць. Калі гаворка ідзе пра Баранавічы, то не ў Менску па-вінна вырашацца, як у Баранавічах павінны жыць. Зрэшты, адзін з пунктаў нашай праграмы датычыцца тэрытарыяльнага дзялення Беларусі. Па-мойму, не вельмі зручна, калі Баранавічамі кіруе Берасце. Таму што гэта далёка, ды і Баранавічы – вялікі цэнтр, які можа быць самастойнай адмі-ністрацыйнай адзінкай, цэнтрам вобласці. Так што, калі я стану прэзідэнтам, рыхтуйцеся стаць абласным цэнтрам.